Átadták a Halmos Béla-díjakat - Ritmus és hang
Május 13-án, a Táncház Napján, a Zeneakadémián rendezett ünnepi koncerten idén is átadták a Halmos Béla-vándordíjat és emlékérmet. A vándordíjat Nyitrai Tamásnak, a Magyar Állami Népi Együttes prímásának ítélt oda a kuratórium, míg az emlékérmet dr. Simoncsics Jánosnak, a Szegedi Nemzetközi Néptáncfesztivál igazgatója vehette át.
A Halmos Béla-vándordíj kuratóriuma: Árendás Péter - LFZE Népzene tanszék, Liber Endre - Hangvető Kiadó, Pál István Szalonna - Hagyományok Háza, Szűcs Sándor - Hagyományok Háza Baráti Köre Egyesület, Virágvölgyi Márta - Táncház Egyesület.
A vándordíjat olyan aktív, táncházakat muzsikáló, 40 év alatti, hagyományos népi hangszeres zenét játszó muzsikus kaphatja, aki határokon is átívelő, elkötelezett munkásságot folytat (élénk kapcsolata van a határon túli magyar közösségekkel). A vándordíj Barbarossa János Halmos Bélának készített mesterhegedűjének használata egy éven keresztül.
A Halmos Béla-emlékérem kuratóriuma: A Hagyományok Háza Baráti Köre Egyesület elnökségi tagjai - Lőrincz Beáta, Nagy János Nándor, Szitnyai Jenő, Varga Zoltán, Victor Máté, valamint Kelemen László, a Hagyományok Háza főigazgatója.
https://ritmuseshang.blog.hu/api/trackback/id/tr7612507199